laion/Wikipedia-Exotic huggingface dataset:
Reggaeon

„REGGAEON“ („რეგიონი“) — ქართული, რეგის მიმდინარეობის მუსიკალური ჯგუფი. ჯგუფი „რეგიონი“ 2008 წლის აგვისტოში, ქალაქ რუსთავში ჩამოყალიბდა. ჯგუფი ერთ-ერთ პირველია ამიერკავკასიაში, რომელიც რეგის ასრულებს. 2014 წელს ფონდი „ღია საზოგადოება - საქართველოს“ დაფინანსებით ჯგუფმა რეგიონმა, ახალგაზრდული ინიციატივების რეგიონალურ ასოციაცია „აირასთან“ ერთად შექმნა, პირველი რეგი ინტერნეტ რადიო საქართველოში და ამიერკავკასიაში. რადიოს ჰქვია „REGGAEAIR“ და ის 24 საათის განმავლობაში გადის ეთერში. 2008 წელს ჯგუფმა მოაწყო სოლო ტურნე საქართველოს რამდენიმე ქალაქში. კონცერტებიდან შემოსული თანხა გადაირიცხა სამაჩაბლოდან და აფხაზეთიდან დევნილი მოსახლეობის დამხარების ფონდში. 2008-2015 წლებში ჯგუფი რეგიონი ყოველ წელს მონაწილეობდა ფესტივალ „არტ-გენში“, რომელიც ქალაქ თბილისში და საქართველოს სხვადასხვა რეგიონში იმართებოდა. 2010 წელს „რეგიონმა“ მონაწილეობა მიიღო მსოფლიო მუსიკის ფესტივალში, რომელიც მესტიაში ჩატარდა. 2013 და 2015 წელს რეგიონმა მონაწილეობა მიიღო პოლონეთში ქალაქ პლოცკში გამართულ რეგის საერთაშორისო ფესტივალზე „REGGAELAND“. 2015 წელს „რეგიონმა“ მსოფლიო ფესტივალის გახსნა. „ამოანათე“ (ინტერნეტ ალბომი) „I'M GEORGIAN“ (2011) „თავისუფალი“ (2014) „Aguna“ (2020) ლაშა ნოზაძე (ვოკალი) ლაშა სხილაძე (დრამი) ლევან მიქაბერიძე (ბასი) ვახტანგ თევზაძე (კლავიში) აჩიკო ციმაკურიძე (სოლო გიტარა) დავით ხიდაშელი (საქსოფონი) ნოდარ კოტრიკაძე (საყვირი) ვერიკო მაცაბერიძე (ვოკალი) მარიამ აბდუშელიშვილი (ვოკალი) ზურა ასტამაძე (გიტარა) Reggaeon Youtube-ზე ↑ 1.0 1.1 1.2 1.3 www.reggaeon.com. დაარქივებულია ორიგინალიდან — 2018-07-07. ციტირების თარიღი: 2018-07-17. ↑ ონლაინ რადიო. დაარქივებულია ორიგინალიდან — 2019-01-13. ციტირების თარიღი: 2021-01-19. ↑ Aguna — reggaeon.bandcamp.com
პატარა ხარაგაულის მაცხოვრის ეკლესია

პატარა ხარაგაულის მაცხოვრის ეკლესია — ეკლესია ხარაგაულში. მდებარეობს ხარაგაულის უბან პატარა ხარაგაულში, ზღვის დონიდან 355 მეტრზე, პატარა ხარაგაულის სასაფლაოზე. აგებულია გვიან შუა საუკუნეებში. ნაგებია დამუშავებული ქვის კვადრებით. ზოგჯერ-გამოყენებულია ყორე ქვაც. ეკლესია დარბაზული ყოფილა. ამჟამად შემორჩენილია ნანგრევების სახით. პატარა ხარაგაულის მაცხოვრის ეკლესია მეორე მსოფლიო ომის დროს დაუნგრევიათ და ამჟამად მხოლოდ ტაძრის საძირკველია შემონახული. ვეფხვაძე იზა, ხარაგაული, ქუთაისი, 2010, გვ., 122-123
კა’პეზარო

კა’ პეზარო (იტალ. Ca' Pesaro) — პომპეზური ბაროკოს სტილის სასახლე ვენეციის რაიონ სანტა-კროჩეში, დიდ არხზე. შენობის თავდაპირველი პროექტი ეკუთვნის არქიტექტორ ბალდასარ ლონგენას (XVII საუკუნე), მშენებლობა დაასრულა ჯან-ანტონიო გასპარიმ 1710 წელს. სვეტების სიუხვე კონტრასტულია ლონგენას შედარებით ელეგანტური კა’რეცონიკოს სასახლისგან. ამჟამად შენობაში ვენეციის თანამედროვე ხელოვნების მუზეუმია განლაგებული, რომელშიც ინახება კლიმტის, ბონარის, შაგალის, კანდინსკის, კლეეს, რუალის, მატისის, მურის, მორანდის და სხვათა ნამუშევრები. ვიკისაწყობში არის გვერდი თემაზე: კა’პეზარო ოფიციალური საიტი Oriental Art Museum დაარქივებული 2009-09-29 საიტზე Wayback Machine.
მედინა-ასაჰარა

მედინა-აზაჰარა (ესპ. Medina Azahara, მომდინარეობს არაბ. مدينة الزهراء) — სასახლეების ქალაქი ესპანეთში. აგებულია X საუკუნეში ომაიანების დინასტიის ხალიფა აბდ ალ-რაჰმან III-ის ბრძანების შესაბამისად. მდებარეობს კორდობიდან დასავლეთით 8 კილომეტრში, სიერა-მორენას მთიანი ქედის რაიონში. ქალაქის აგების ძირითადი მიზეზი ატარებდა პოლიტიკურ-იდეოლოგიურ ხასიათს: ხალიფის ტიტული მისი მფლობელისაგან მოითხოვდა ახალი ქალაქის, როგორც ძალაუფლების სიმბოლოს დაარსებას. ქალაქის აშენებით ომაიან ხალიფებს სურდათ წარმოჩენილიყვნენ ჩრდილოეთ აფრიკაში გაბატონებული ფატიმიდების ხალიფებზე უკეთესები. გარდა პოლიტიკისა, ისინი ასევე ოპონენტები იყვნენ რელიგიურ საკითხებში, კერძოდ, ფატიმიდები მისდევდნენ შიიტური ისლამის მიმდინარეობას და მტრობდნენ ომაიანებს, რომელთა უმეტესობა მისდევდა სუნიტურ ისლამს. ასევე გავრცელებულია პოპულარული მოსაზრება, რომ ქალაქი ააგეს ხალიფის ფავორიტის სახელად აზ-ზაჰრას პატივსაცემად. 1923 წელს არქეოლოგიური გათხრების შემდეგ მედინა ასაჰარა აღიარეს ესპანეთის ეროვნული კულტურის ძეგლად, ხოლო 2018 წელს იგი შეიტანეს იუნესკოს მსოფლიო მემკვიდრეობის ძეგლების სიაში. Medina Azahara, the whim of the first Caliph of Al-Andalus Madinat al-Zahra by art historians (English) Madinat al-Zahra by art historians (Spanish) The Shining City: Qatar Visitor Columbia "briefing" დაარქივებული 2017-12-19 საიტზე Wayback Machine. by Prof. Dodds [2] Medina Azahara in Córdoba, Spain in Spanish ↑ Two sites added to UNESCO’s World Heritage List
დიდი სიყვარული

„დიდი სიყვარული“ (ინგლ. Big Love) — სატელევიზიო დრამა, დადგმული HBO-ს მიერ შტატ იუტაში მცხოვრები პოლიგამიური ოჯახის შესახებ. მთავარ როლებს ასრულებენ ბილ პაქსტონი, კლოე სევინი, ჯინ ტრიპლჰორნი, ჯენიფერ გუდუინი და ჰარი დინ სტანტონი. ტელესერიალის პერმიერა აშშ-ში გაიმართა 2006 წლის 12 მარტს სოპრანოს კლანის მეექვსე სეზონის გახსნასთან ერთად. მეორე სეზონი 2007 წელს გავიდა ეთერში, ხოლო მესამე სეზონი 2009 წლის 18 იანვარს დაიწყო აშშ-სა და კანადაში. სერიალს თემად ჯგუფის Beach Boys სიმღერა „God Only Knows“ (მხოლოდ ღმერთმა უწყის) მიჰყვება. შოუს თანაშემქმნელები იყვნენ მარკ ოლსენი და უილ შეფერი, რომლებიც ასევე აღმასრულებელი პროდიუსერები არიან. ოლსენი და შეფერი ორწელიწადნახევარი იკვლევდნენ მასალას შოუსთვის, რომლის მიზანი ამერიკაში პოლიგამიის მიუკერძოებელი აღწერა უნდა ყოფილიყო, ყოველგვარი განსჯის გარეშე. ოფიციალური საიტი „დიდი სიყვარული“ — კინოფილმების ინტერნეტ-მონაცემთა ბაზა (ინგლისური)
ფირსაათი

ფირსაათი (აზერ. Pirsaatçay) — მდინარე აზერბაიჯანში. მისი სიგრძე 199 კილომეტრია, აუზის ფართობი – 2280 კმ². სათავე აქვს კავკასიონის მთავარი წყალგამყოფი ქედის სამხრეთ კალთაზე. მიედინება ქალაქ ისმაილისა და შემახას ტერიტორიაზე. ერთვის კასპიის ზღვას. Памятники долины реки Пирсаат — Ш. С. Ахмедов (1985)
პოლიგამია

პოლიგამია (ბერძ. πολύς (polys) — „მრავალი“ და γάμος (gamos) — „ქორწინება“) — მრავალცოლიანობა/მრავალქმრიანობა, ქორწინება, რომელშიც ერთი სქესის პარტნიორს ჰყავს საპირისპირო სქესის ერთზე მეტი ქორწინების პარტნიორი. აქვს ორი ფორმა — პოლიგინია და პოლიანდრია. The Four Major Periods of Mormon Polygamy, essay by Todd M. Compton, hosted by Signature Books Polygamy in Africa დაარქივებული 2017-05-07 საიტზე Wayback Machine. History of Polygamy in Judaism დაარქივებული 2006-10-01 საიტზე Wayback Machine.
ვენეციის თავდაცვითი ნაგებობები

XVI-XVII საუკუნეების ვენეციის თავდაცვითი ნაგებობები — იუნესკოს ოფიციალური ნომინაცია, რომლის შემადგენლობაშიც შედის ვენეციის დღევანდელი სამი ქვეყნის ექვსი თავდაცვითი ნაგებობა. Venetian Works of Defence between the 16th and 17th Centuries: Stato da Terra – Western Stato da Mar Eight new sites inscribed on UNESCO’s World Heritage List
ფრენსის ო’კონორი

ფრენსის ენ ო’კონორი (ინგლ. Frances Ann O'Connor; დ. 12 ივნისი, 1967) — ინგლისური წარმოშობის ავსტრალიელი მსახიობი ქალი. დაიბადა ოქსფორდშირში, ინგლისში, 1967 წელს პიანისტი დედისა და ბირთვული ფიზიკოსი მამის ოჯახში. როდესაც ფრენსისი ორი წლის იყო ოჯახი საცხოვრებლად პერთში, ავსტრალიაში გადავიდა. მისი სამსახიობო დებიუტი შედგა ფილმში „სიყვარული და სხვა კატასტროფები“ 1996 წელს. ის ყველაზე მეტად ცნობილია ისეთ ფილმებში მონაწილეობით როგორებიცაა: „მენსფილდ-პარკი“ (1999), „სურვილით დაბრმავებული“ (2000), ხელოვნური ინტელექტი (2001), „როგორი მნიშვნელოვანია იყო სერიოზული“ (2002) და „დროის ხაფანგში“. 2009 წელს ო’კონორს გადაეცა AACTA Awards-ის ჯილდო, ხოლო 2000 და 2014 წელს ნომინირებული იქნა ოქროს გლობუსის დაჯილდოებაზე. ფრენსის ო’კონორი კინოფილმების ინტერნეტ-მონაცემთა ბაზაში ↑ Births, Marriages & Deaths Index of England & Wales, 1916–2005.; at Ancestry.com ↑ Today in History. ABC News (12 ივნისი, 2014). ↑ Frances O'Connor Biography (1969–) ↑ The earnest gypsy – theage.com.au. TheAge.com (17 June 2002). ↑ Frances O'Connor | Movies and Biography. Yahoo! Movies. ციტირების თარიღი: 29 დეკემბერი, 2013. ↑ Frances O'Connor Biography. Rotten Tomatoes. დაარქივებულია ორიგინალიდან — 2013-12-30. ციტირების თარიღი: 29 დეკემბერი, 2013. ↑ Golden Globe Awards Nominations: The Complete List. The Hollywood Reporter (12 ნოემბერი, 2014).
ლუკა ჯაფარიძე

ლუკა ჯაფარიძე (დ. 6 სექტემბერი 1998) — ქართველი მორაგბე. თამაშობს ლელო სარასენსის შემადგენლობაში ბურჯის პოზიციაზე. 2017 წლიდან არის საქართველოს 20 წლამდელთა ეროვნული ნაკრების წევრი. ↑ www.worldrugby.org. დაარქივებულია ორიგინალიდან — 2018-06-21. ციტირების თარიღი: 2018-07-18. ↑ site.rugby.ge. დაარქივებულია ორიგინალიდან — 2018-11-30. ციტირების თარიღი: 2018-07-18.
ტბების მხარე (დიდი ბრიტანეთი)

ტბების მხარე (ინგლ. Lake District) — მთიანი რეგიონი ჩრდილო-დასავლეთ ინგლისში, კამბრიის საგრაფოში. ისტორიულ-კულტურული ტერიტორია პრაქტიკულად გარშემორტყმულია კამბერლენდის მთებით. ტბების მხარე ცნობილია თვალწარმტაცი მთიანი და ტბებიანი ლანდშაფტებით. ციცაბო მთები, დაბალი მწვანე ხეობები, იდუმალი ტბები, მრავალი პოეტისა და მხატვრისთვის შთაგონება გამხდარა, მათ შორის უილიამ ვორდსვორტისა და ბეატრის პოტერისათვის. ტბების შემადგენლობაში შედის ინგლისში ოთხი ყველაზე დიდი ტბა — უინდერმირი, ალსუოტერი, ბასენტუეიტი და დერუენტ-უოტერი. ასევე ნაკრძალის ტერიტორიაზე მდებარეობს მთა სკოფელ-პაიკი, რომელიც ინგლისის უმაღლესი მწვერვალია. ტბების მხარის ტერიტორიაზე მდებარეობს ტბების მხარის ეროვნული პარკი. 2017 წლის 9 ივლისს ტბების მხარე შეყვანეს იუნესკოს მსოფლიო მემკვიდრეობის ძეგლების სიაში. Lake District National Park Authority დაარქივებული 2007-06-09 საიტზე Wayback Machine. Фотографии Озёрного края დაარქივებული 2016-03-05 საიტზე Wayback Machine. Относящиеся к Озерному краю документы на сайте Всемирного наследия ↑ Three new sites and two extensions added to UNESCO’s World Heritage List
DreamWorks

DreamWorks Pictures (აგრეთვე ცნობილი როგორც DreamWorks SKG ან DreamWorks Studios, უფრო მეტად ცნობილია როგორც DreamWorks) — ამერიკული კინომწარმოებელი კომპანია, რომელიც დაარსეს სტივენ სპილბერგმა, ჯეფრი კატცენბერგმა და დევიდ გეფენმა 1994 წელს. თავდაპირველად DreamWorks დისტრიბუციას უწევდა საკუთარ და მესამე მხარის ფილმებს. 2006 წელს კომპანია შეიძინა Viacom-მა (Paramount Pictures-ის მშობელი კომპანია). 2008 წელს DreamWorks-მაგანაცხადა Paramount-თან თანამშრომლობის დასრულების შესახებ და 1.5 მილიარდიანი კონტრაქტი გააფორმა ინდურ კომპანია Reliance Anil Dhirubhai Ambani Group-თან. მომდევნო წელს DreamWorks-მა კომპანია Walt Disney Studios Motion Pictures-თან შეთანხმებას მოაწერა ხელი, რის მიხედვითაც, Disney-ის უფლება მიეცა მოეხდინა DreamWorks-ის ფილმების დისტრიბუცია Touchstone Pictures-ის მეშვეობით. შეთანხმებამ 2016 წლამდე გასტანა. 2016 წლის ოქტომბრიდან DreamWorks-ის ფილმების დისტრიბუციას ახორციელებს Universal Pictures. სპილბერგის კომპანია სავაჭრო მარკა DreamWorks-ის გამოყენებას აგრძელებს Universal Studios-ის ლიცენზიით. ოფიციალური საიტი DreamWorks SKG — კინოფილმების ინტერნეტ მონაცემთა ბაზა (ინგლისური) ↑ AFP: DreamWorks, India's Reliance Sign Major Deal დაარქივებული 2008-09-29 საიტზე Wayback Machine. , AFP, 21 სექტემბერი, 2008 ↑ ex99-1. Sec.gov. Retrieved on 2013-08-24. ↑ Dreamworks Animation - Current Report დაარქივებული 2013-08-23 საიტზე Archive.isCategory:Webarchive template archiveis links. Investor.shareholder.com (2011-12-07). Retrieved on 2013-08-24.
მარია ვიქტორია დელ პოცო

მარია ვიქტორია დელ პოცო (იტალ. Maria Vittoria Dal Pozzo, ესპ. María Victoria del Pozzo; დ. 9 აგვისტო 1847, პარიზი, საფრანგეთი — გ. 8 ნოემბერი 1876, სანრემო, იტალია) — წარმოშობით იტალიელი დიდგვაროვანი ქალი. დაქორწინდა იტალიის მეფე ვიტორიო ემანუელე II-ის უმცროს ვაჟ ამადეოზე. 1870-73 წლებში იყო ესპანეთის დედოფალი, ქმრის ჩამოგდებამდე. მას შემდეგ გახდა აოსტას ჰერცოგინია და გარდა ამისა იყო იტალიის სამეფო ტახტის რიგით მეორე მემკვიდრე. მარია ვიქტორია იყო კირნეტას პრინც კარლო ემანუელე დელ პოცოსა და მისი ცოლის, ლუიზა დე მეროდეს უფროსი ქალიშვილი. 1864 წელს მამის გარდაცვალების შემდეგ, როგორც მის მემკვიდრეს (რადგან მას მხოლოდ ერთი უმცროსი და ჰყავდა) მარია ვიქტორიას მიენიჭა მთელი რიგი ტიტულებისა რომელსაც მამამისი ატარებდა და რაც მთავარია თავისუფლება, ანუ თავად გადაწყვეტდა ვის გაჰყვებოდა ცოლად და საერთოდ გათხოვდებოდა თუ არა. 1867 წლის 30 მაისს მარია ვიქტორია ტურინში დაქორწინდა იტალიის მეფე ვიტორიო ემანუელე II-ის უმცროს ვაჟზე, აოსტას ჰერცოგ ამადეო სავოიელზე. როგორც იმ დროის პრესა წერდა, ამადეოსა და მარია ვიქტორიას ქორწინება სიყვარულით იყო სავსე და ის საოცრად პომპეზურად აიღნიშნა. 1870 წელს ესპანეთის ტახტიდან ჩამოაგდეს დედოფალი ისაბელ II. ამავე წლის 16 ნოემბერს ესპანელებმა თავიანთ მეფედ სწორედ მარია ვიქტორიას ქმარი, ამადეო I აირჩიეს. მარია ვიქტორია, როგორც დედოფალი, მხოლოდ საქველმოქმედო საქმიანობებში იყენებდა თავის ძალაუფლებას. 1873 წლის 11 თებერვალს ამადეო ტახტიდან გადადგა და ცოლ-შვილთან ერთად იტალიაში დაბრუნდა. გამგზავრების დროს მარია ვიქტორიას მშობიარობა დაეწყო, რამაც საგრძნობლად შეარყია მისი ჯანმრთელობა. იტალიაში ჩასვლიდან რამდენიმე წელში მას იმ დროის განუკურნებელი დაავადება — ტუბერკულოზი დაუდგინდა, რამაც შეიწირა კიდეც იგი 1876 წლის 8 ნოემბერს, 29 წლის ასაკში. მისი გარდაცვალებიდან მალევე ამადეომ მეორე ცოლი შეირთო - მარია ლეტიცია ბონაპარტე. ემანუელე ფილიბერტო (დ. 13 იანვარი 1869 - გ. 4 ივლისი 1931), აოსტას ჰერცოგი, იტალიის მარშალი, იქორწინა პრინცესა ჰელენა ორლეანელზე და შეეძინა ორი ვაჟი; ვიტორიო ემანუელე (დ. 24 ნოემბერი 1870 - გ. 10 ოქტომბერი 1946), ტურინის გრაფი, გარდაიცვალა დაუქორწინებელი; ლუიჯი ამადეო (დ. 29 იანვარი 1873 - გ. 18 მარტი 1933), აბრუცის ჰერცოგი, იტალიის სამეფო ფლოტილიის ვიცე ადმირალი, გარდაიცვალა დაუქორწინებელი; de Badts de Cugnac, Chantal. Coutant de Saisseval, Guy. ‘’Le Petit Gotha’’. Nouvelle Imprimerie Laballery, Paris 2002, p. 612 (French) ISBN 2-9507974-3-1
შოთა ციციშვილი

შოთა შალვას ძე ციციშვილი (დ. 1921 — გ. 2005) — ქართველი მხატვარი, კერამიკოსი, საქართველოს სსრ დამსახურებული მხატვარი (1980). დაამთავრა თბილისის სახელმწიფო სამხატვრო აკადემია (1958) და მოსკოვის უმაღლესი სამხატვრო-სამეწველო სასწავლებელი (1965). 1968 წლიდან პედაგოგიურ მოღვაწეობას ეწევა თბილისის სამხატვრო აკადემიაში (1986 წლიდან პროფესორი). ციციშვილმა ქართველ მხატვართა შორის პირველმა აღადგინა ქართული მინის მხატვრული დამუშავებისა და სავიტრაჟო ხელოვნების ახლებური ტექნოლოგია (ვიტრაჟი „სამოთხის ჩიტები“, 1975, ფიზიკის სამეცნიერო-კვლევითი ინსტიტუტი, ქალაქი ობნინსკი). ციციშვილი არის კერამიკოსთა მსოფლიო გამოფენის ვერცხლის მედლის (1959; ოსტენდე, ბელგია), პრაღის გამოფენის საპატიო დიპლომის (1962) ლაურეატი. დეკორატიული ლარნაკი ინტერიერისათვის (1949, ფაიფური; სურათების ეროვნული გალერეა) დეკორატიული ლარნაკი „სადღესასწაულო“ (1952, თბილისის სამხატვრო აკადემიის მუზეუმი) ენციკლოპედია „თბილისი“, თბ., 2002. — გვ. 950, ISBN 99928-20-32-2. შოთა ციციშვილი — საქართველოს ბიოგრაფიული ლექსიკონი
სიმინდის ულვაში

სიმინდის ულვაში ნედლ მდგომარეობაში ოქროსფერ-ყვითელია, რომელიც 20 სმ-მდ სიგრძისა და დახლართულ ძაფებს ჰგავს, გაშრობის შემდეგ ზანგელა ყვითელი ხდება. ტაროს მარცვლებს მას აცლიებენ რძისებრ სიმწიფის ხანში, სექტემბერ-ოქტომბერში.ნედლეულს შლიან თხელ ფენად და აშრობენ ჩრდილში ან სხვენზე. მისი შენახვა შეიძლება მშრალ ადგილას მხოლოდ ხუთ-ექვს თვემდე, შემდეგ უვარგისი ხდება. ის შეიცავს C, K ვიტამინს, საპონინებს და სხვა. იხმარება როგორც შარდმდენი საშუალება, შარდკენჭოვანი დაავადებების, ნაღვლის ბუშტის სადინარებისა და ღვიძლის დაავადებების დროს. აქვს სისხლდენის შეჩერების უნარი.
ნაგასაკის ქრისტიანული ეკლესიები

ნაგასაკის ქრისტიანული ეკლესიები — ნაგასაკის 26 ძეგლისა და ეკლესიის სია, რომლებიც დაკავშირებულები არიან იაპონიაში ქრისტიანობის ისტორიასთან. ნაგასაკის ყოველი ეკლესიის უკან დგას ისტორია ქრისტიანობის აღორძინების შესახებ, რომელსაც წინ უძღოდა მრავალწლიანი ოფიციალური დევნა. 2007 წლიდან ყველა ეკლესია წარდგენილი იყო იუნესკოს მსოფლიო მემკვიდრეობის კანდიდატად საცდელ სიაში. 2018 წლის 30 ივნისს კი 12 მათგანი შეიყვანეს იუნესკოს მსოფლიო მემკვიდრეობის ძეგლების სიაში. ↑ Four sites added to UNESCO’s World Heritage List ↑ 大浦天主堂 (Ōura Cathedral) ID 3522. Database of National Cultural Properties, Agency for Cultural Affairs. ციტირების თარიღი: 21 Sep 2011.[მკვდარი ბმული] ↑ 黒島天主堂 (Kuroshima Church) ID 3541. Database of National Cultural Properties. ციტირების თარიღი: 21 Sep 2011.[მკვდარი ბმული] ↑ 旧五輪教会堂 (Former Gorin Church) ID 3543. Database of National Cultural Properties. ციტირების თარიღი: 21 Sep 2011.[მკვდარი ბმული] ↑ 頭ヶ島天主堂 (Kashiragashima Church) ID 3415. Database of National Cultural Properties. ციტირების თარიღი: 21 Sep 2011.[მკვდარი ბმული] ↑ 大野教会堂 (Ōno Church) ID 4285. Database of National Cultural Properties. ციტირების თარიღი: 21 Sep 2011.[მკვდარი ბმული] ↑ 江上天主堂 (Egami Church) ID 4286. Database of National Cultural Properties. ციტირების თარიღი: 21 Sep 2011.[მკვდარი ბმული] ↑ 原城跡 (Site of Hara Castle) ID 2754. Database of National Cultural Properties. ციტირების თარიღი: 21 Sep 2011.[მკვდარი ბმული] ↑ 日野江城跡 (Site of Hinoe Castle) ID 2783. Database of National Cultural Properties. ციტირების თარიღი: 21 Sep 2011.[მკვდარი ბმული]
ლაზის ჯამე

ლაზის ჯამე (არაბ. جامع لاز) — პატარა მეჩეთი ტუნისში, მდებარეობს მედინას უბანში, დერ ელ ჯელდის ქუჩაზე. მეჩეთის სახელი ტუნისის დეის, წარმოშობით ლაზი იანიჩარის, ჰადჯ მუჰამედ ლაზის სახელს ატარებს, რომელიც ტუნისში ოსმალეთის იმპერიის მოხელე იყო. საინფორმაციო დაფის თანახმად, ის მეჩეთშივეა დაკრძალული. ↑ Mosquée laz - rue Dar El Jeld, Tunis, mosque, Tunis. worldtravelserver.com. ციტირების თარიღი: 2017-03-08. ↑ Ahmed Saadaoui, Tunis, architecture et art funéraires : sépultures des deys et des beys de Tunis de la période ottomane, Tunis, Centre de publication universitaire, 2010, 496 p. (ISBN 978-9973-37-586-5), p. 68-75 კოორდინატები: 36°47′58″N 10°10′06″E﻿ / ﻿36.799467° ჩ. გ. 10.168441° ა. გ.﻿ / 36.799467; 10.168441
KayaKata

KayaKata — ექსპერიმენტული ჰიპ-ჰოპის შემსრულებელი დუეტი, რომლის წევრებიც არიან მაქსიმე მაჩაიძე და ზურაბ ჯიშკარიანი. მისი სახელწოდება კომპოზიტია. პირველი ნაწილი, „Kaya“, იამაიკურ ჟარგონზე მარიხუანას აღნიშნავს. დუეტს მონაწილეობა აქვს მიღებული 2018 წლის Tbilisi Open Air-ში. kayakata - ზურა ჯიშკარიანისა და მაქს მაჩაიძის მუსიკალური პროექტი. რადიო თავისუფლება. ციტირების თარიღი: 21 ივლისი 2018. ↑ Tbilisi Open Air 2018-ის შემსრულებელთა სია ცნობილია. On.ge. ციტირების თარიღი: 22 ივლისი 2018.
თაკა (ნავი)

თაკა — ტრადიციული პატარა ნავი, ტიპიურია თურქეთის შავი ზღვის სანაპიროსთვის. ის გამოიყენება სათევზაოდ, ტვირთის გადასაზიდად ან შეზღუდული რაოდენობით მგზავრების გადასაყვანად. მიუხედავად იმისა, რომ არ გამოირჩევა სისწრაფით, ის კარგად არის ბალანსირებული და უძლებს შავი ზღვის ძლიერ ტალღებს. ნავის სიგრძე 8-იდან 12 მეტრამდე მერყეობს და 5-დან 10 ტონის სიმძიმის ტვირთების გადაზიდვა შეუძლია. თურქეთში თაკა ძირითადად ლაზი ხალხის მიერ იგება და შესაბამისად ის ხშირად ლაზურ, ან ერთიან შავი ზღვის კულტურასთან ასოცირდება. მისთვის დამახასიათებელი ნიშნებით ის პირველად მე-19 საუკუნეში გვხვდება. თავიდანვე შავიზღვისპირა მოსახლეობისთვის, თაკა ყოველდღიური ცხოვრებისთვის საჭირო და შეუცვლელ ატრიბუტს წარმოადგენდა. ის გამოიყენებოდა როგორც ეკონომიკური, ისევე სოციალური და გარე სამყაროსთან დამაკავშირებელ საშუალებად. ამ მცირე დროის მანძილზე ის თურქეთის შავი ზღვისპირეთის ერთ-ერთი მთავარი მაინდენტიფიცირებელ სიმბოლოდ იქცა. თაკა ასევე ეფექტურად გამოიყენებოდა თურქეთის დამოუკიდებლობისთვის ომის პერიოდში, უცხოეთიდან კონტრაბანდული იარაღების გადმოსაზიდად. უფრო ადრე კი თაკა რუსეთის იმპერიიდან გამოდევნილ მუჰაჯირებს, და შემდგომ საბჭოთა კავშირიდან ლტოლვილ მგზავრებს ემსახურებოდა. "Encyclopedic Dictionary of Black Sea" ("Karadeniz: Ansiklopedik Sözlük", 2005, ISBN 975-6121-00-9) by Özhan Öztürk Web site about the culture/history/life and a travel guide for the Black Sea region of Turkey დაარქივებული 2006-08-20 საიტზე Wayback Machine. Web portal of Turkish shipmodelling aficionados
ვორტიცელა

ვორტიცელა (ლათ. Vorticella), ძაბრულა — მტკნარი წყლის ერთუჯრედიან ცხოველთა გვარი ინფუზორიების კლასისა. აერთიანებს 100-ზე მეტ სახეობას, ბინადრობენ ზღვისა და მტკნარ წყლებში, სუბსტრატზე მიმაგრებულია გრძელი კუმშვადი ღეროთი. მათი ზომა 150 მკ აღწევს. აქვთ მოგრძო, ნალისმაგვარი ბირთვი, პირის დისკო სხეულის წინა, გაფართოებულ მონაკვეთზეა. იკვებებიან ბაქტერიებით, მრავლდებიან როგორც უსქესოდ, ისე სქესობრივად. ვორტიცელას არსებობა ბიოლოგიურად კარგად გაწმენდილი წყლის მაჩვენებელია. ქართული საბჭოთა ენციკლოპედია, ტ. 4, თბ., 1979. — გვ. 458.
ალექსანდრე ჩიქოვანი

ალექსანდრე ერემიას ძე ჩიქოვანი (დ. 1897 — გ. 1937) — ქართველი საბჭოთა ინჟინერ-ჰიდროენერგეტიკოსი, პროფესორი (1931). 1922 წელს დაამთავრა პეტროგრადის მიმოსვლის გზათა ინჟინრების ინსტიტუტი. 1922-1930 წლებში მუშაობდა ზაჰესისა და რიონჰესის მშენებლობის საპროექტო ბიუროს უფროსად, 1931-1937 წლებში ხრამჰესის მშენებლობის მთავარ ინჟინრად, 1930-1937 წლებში ჰიდროელექტროსადგურების დაპროექტებისა და მშენებლობის ამიერკაკასიის ტრესტის მთავარ ინჟინრად და მმართველად. ლექციებს კითხულობდა საქართველოს პოლიტექნიკურ ინსტიტუტში და თბილისის რკინიგზის ტრანსპორტის ინჟინრების ინსტიტუტში. ქართული საბჭოთა ენციკლოპედია, ტ. 11, თბ., 1987. — გვ. 142.
ალიკო ჩიქოვანი

ალიკო ევგენის ძე ჩიქოვანი (დ. 29 აპრილი, 1934, თბილისი — გ. 3 თებერვალი, 1986, იქვე) — ქართველი საბჭოთა არქიტექტორი, კომკავშირის პრემიის ლაურეატი, საქართველოს პოლიტექნიკური ინსტიტუტის დოცენტი. 1958 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი, არქიტექტურის სპეციალობით, სადაც 1962-1980 წლებში პედაგოგიურ მოღვაწეობას ეწეოდა. IV-XIII საუკუნეების საქართველოს მატერიალური კულტურის ისტორიის ექსპოზიცია სიმონ ჯანაშიას სახელობის სახელმწიფო მუზეუმში (1962-1963 წლებში, ვ. დავითაიასა და ა. ვარაზთან ერთად), კავკასიის დამცველ გმირთა მემორიალი (ყარაჩაი-ჩერქეზეთის აო, 1963, არქიტექტორ ვ. დავითაიასა და მოქანდაკე გ. კალაძესთან ერთად; საქართველოს კომკავშირის პრემია, 1965). მსხვილპანელიანი და მსხვილბლოკიანი სახლების პროექტები (1983-1984 წლებში, არქიტექტორთა ჯგუფთან ერთად); საცხოვრებელი კომპლექსი ზუგდიდში; სასტუმრო კინდღაში, ურეკში და სხვა.
ლაზი აზიზ აჰმედ-ფაშა

ლაზი აზიზ აჰმედ-ფაშა (თურქ. Laz Aziz Ahmet Paşa) (გ. 1819 მარტი, ერზრუმი) — ლაზური წარმოშობის მქონე ოსმალეთის იმპერიის დიდი ვეზირი 1811-1812 წლებში. ადრეულ ხანებში, აჰმედ-ფაშა რიგითი იანიჩრი იყო, თუმცა ის მალევე Kapıcıbaşı-ს პოზიციაზე დაწინაურდა. მოგვიანებით იბრაილის მმართველად დაინიშნა. რუსეთ-ოსმალეთის ომებში (1806-1812) ის ერზრუმის ფრონტზე გაგზავნეს. ბრძოლაში მნიშვნელოვანი წარმატებების შემდეგ, ის ოსმალეთის იმპერიის დიდ ვეზირად დანიშნეს, თუმცა 1812 წლის, 28 მაის ბუქარესტის ზავის შედეგებით უკმაყოფილო, ჰურშიდ ფაშამ, მას არაკომპეტენტურობაში დასდო ბრალი და შედეგად მალევე ჩამოაქვეითეს. 1812 წლის, 5 სექტემბერს მისი პოზიცია ჰურშიდ ფაშამ დაიკავა. 1814 წელს აჰმედ ფაშა ბურსის გამგებელი, შემდგომ კი ალეპოსა და ერზუმის მმართველი გახდა. 1819 წლის მარტში ის ერზრუმში გარდაიცვალა. Buz, Ayhan (2009) "Osmanlı Sadrazamları", İstanbul: Neden Kitap, ISBN 978-975-254-278-5 Danişmend, İsmail Hâmi (1971), Osmanlı Devlet Erkânı, İstanbul: Türkiye Yayınevi. Tektaş, Nazim (2002), Sadrâzamlar Osmanlı'da İkinci Adam Saltanatı, İstanbul: Çatı Yayınevi.
აგროქიმიური ანალიზი

აგროქიმიური ანალიზი — მცენარის, მცენარეული წარმოშობის საკვების, ნიადაგის, სასუქის, პესტიციდების ქიმიური შედგენილობის განსაზღვრა ლაბორატორიული მეთოდებით. აგროქიმიური ანალიზს ატარებენ აგროქიმიურ ლაბორატორიაში. მცენარის ანალიზით განსაზღვრავენ იმ მაკრო და მიკროელემენტების (აზოტი, ფოსფორი, კალიუმი, კალციუმი, მაგნიუმი, გოგირდი, რკინა, ბორი, მანგანუმი, სპილენძი, მოლიბდენი, თუთია, კობალტი და სხვ.) შემცველობას, რომელთაც მცენარე ნიადაგიდან ითვისებს. უმნიშვნელოვანესი მცენარეული წარმოშობის ორგანული ნივთიერების (ცილები, ცხიმები, ნახშირწყლები და სხვ.) შემცველობას, რომელთაც მცენარე ნიადაგიდან ითვისებს. შემცველობის განსაზღვრით ადგენენ ცხოველთა საკვების და სხვა მცენარეული პროდუქტების ხარისხის (მაგალითად, შაქრის რაოდენობა შაქრის ჭარხალში, სახამებლისა — კარტოფილში, ცილებისა — მარცვლეულში და ა. შ.). ნიადაგის ქიმიური ანალიზის მიზანია მცენარის ძირითადი საკვები ელემენტების განსაზღვრა. სასუქებში (მინერალური და ორგანული) განსაზღვრავენ მცენარის საკვებ ნივთიერებათა შემცველობასა და ფორმებს; აზოტიან სასუქებში — საერთო აზოტს, ამონიაკურ და ნიტრატულ აზოტს, ტენს; ფოსფორიან სასუქებში — ფოსფორს, ტენს; სუპერფოსფატში — მჟავიანობას; ტორფიან სასუქებში — ტენს, ნაცრიანობას, მჟავიანობას (pH), დაშლის ხარისხს; პესტიციდებში — მოქმედ ქიმიურ ნაერთთა პროცენტს. აგროქიმიური ანალიზის ჩასატარებლად სარგებლობენ სხვადასხვა ქიმიური ლაბორატორიული მეთოდით და აპარატურით, ფართოდ იყენებენ სპექტროფოტომეტრიას, ალის ფოტომეტრიას, სტაბილურ და რადიოაქტიურ იზოტოპებს, ქრომატოგრაფიას და სხვ. ქართული საბჭოთა ენციკლოპედია, ტ. 1, თბ., 1975. — გვ. 75.
აგიტპუნქტი

აგიტპუნქტი — პოლიტსაგანმანათლებლო დაწესებულება. აგიტპუნქტები შეიქმნა ქალაქებსა და რკინიგზის სადგურებთან რსფსრ მუშათა და გლეხთა თავდაცვის საბჭოს 1919 წლის 13 მაისის დადგენილებით, როგორც მასობრივ-პოლიტიკური მუშაობის ცენტრები. აგიტპუნქტების ამოცანა იყო წითელარმიელთა და მშრომელთა მობილიზება საბჭოთა ხელისუფლების დასაცავად, მათი დარაზმვა კომუნისტური პარტიის გარშემო. სსრ კავშირის უმაღლესი საბჭოს პირველი არჩევნების შემდეგ (1937) აგიტპუნქტები გადაიქცა პოლიტიკური მუშაობის ცენტრად მშრომელთა დეპუტატების საბჭოებისა და სახალხო სასამართლოების არჩევნების დროსაც. აგიტპუნქტებში კითხულობდნენ ლექცია-მოხსენებებს, ამომრჩევლები ხვდებოდნენ დეპუტატობის კანდიდატებს, ტარდებოდა სხვა მასობრივ-პოლიტიკური ღონისძიებები. აგიტპუნქტთან ერთად გაიზარდა ამომრჩეველთა კლუბების როლი და მნიშვნელობა. ქართული საბჭოთა ენციკლოპედია, ტ. 1, თბ., 1975. — გვ. 58.